Os municipios d'esta comarca provincial s'han agrupato en dos mancomunidatz unicament con una finalidat administrativa y socioeconomica (replegar os fondos europeus). Estas mancomunidatz se basan en os antigos partitos chudicials definitos por o Instituto Geográfico y Catastral de 1906 pa la provincia de Cuenca. Encara que as mugas d'os partitos chudicials no son as mesmas que as d'as mancomunidatz, sirven pa definir dos bloques u ambitos socioeconomicos sin diferencias historicas ni culturals. L'antigo partito chudicial de Tarancón se diz Mancha alta conquense, L'antigo partito chudicial de San Clemente se diz Mancha baja conquense. Esta zaguera comprende os municipios de l'antigo partito chudicial de Belmonte, huei adhibito en o de San Clemente.